text: Se video: Skolebus fra Horsens brød i brand 
  06 oktober 2014 kl. 09.49
  Horsens-bus, som skulle transportere studerende til et udflugtsmål, gik op i brand ved Skanderborg. Alle nåede at komme ud. Bussen udbrændte og er nu kørt til skrotning.
  
  - Det der skete var, at der gik ild i motoren. Chaufføren fik hurtigt kørt bussen ind til siden, og alle passagererne kom ud. Efterfølgende kunne de køre videre i en anden bus, siger vagtchef ved Sydøstjyllands Politi Jørn Lindhardt til tv2.dk.
  Busbranden, som brød ud omkring klokken 9, skabte store køer på motorvejen, som midlertidigt måtte spærres af.
  - Det ene spor er nu farbart, og vi regner med at have bussen fjernet omkring klokken 13, siger Jørn Lindhardt og tilføjer, at bussen har kørt sin sidste tur, da den udbrændte totalt.
  25 elever fra VIA College i Horsens var på udflugt, da branden brød ud.
  SE TV SYDs indslag med reaktioner fra elever og bussens ejere.
  